Астана

Астана, казах. Астана / Astana; скоршы назвы Акмо́линск (до 1961), Целиногра́д (1961–1992), Акмола́ (1992–1998), Нур-Султа́н (2019–2022,дословно «Свѣтлый пановник») — главный город Републикы Казахстан од 10. децембра 1997. Положеный на сѣверѣ штату, на рѣцѣ Ишим, узел на скрижованю Южносибирской и Трансказахстанской желѣзниць. История Город Акмолинск быв закладеный в року 1824 яко российскый военскый форпост, в року 1868 став ся административным центром, в року 1939 областным центром. Вызнам города надобрѣ вырос, коли в серединѣ 1950-х влада зачала кампанию нерушаных земель и парлагу, тогды в роках 1960–1965 быв основаный регион з пятьох сѣверных казахскых провинций, а Целиноград став ся центром того края (региона). Ту было выбудовано вельо выгледовных, научных и едукачных высшых инштитуций про сферы педагогикы, земледѣлства, медицины и ставебництва. Коли Казахстан зыскав независимость, назва города в року 1992 была змѣнена на казахску Aqmola, “Бѣлый гроб”. В року 1994 влада зачала переношовати главный город з Алматы до Акмолы, тот процес быв завершеный в року 1997, и на другый рок назва Aqmola была змѣнена на Astana, “Главный город”. Президент Нурсултан Назарбаев вытратив великы грошѣ на радикалне росширѣня и реконштрукцию Астаны, были наяты японскы и британскы архитекторы, и в часѣ его президентства город ся динамично розвивав. 20. марца 2019, на другый день по одходѣ Назарбаева з уряду президента, быв город прейменованый на Нур-Султан, на его честь; наконець, по протестах сполоченства 17. септембра 2022 назад вернули стару назву. Жерела и одказы Nursultan, national capital, Kazakhstan. Encyclopedia Britannica. 13 Feb. 2020. https://www.britannica.com/place/Astana. [перевірено 2021-02-07]. англ. Что означает «Нурсултан»?. aif.ru. 2019-03-21. https://aif.ru/society/history/chto_oznachaet_nursultan. [перевірено 2021-02-07]. русс. Об установлении границ районов города Астаны — столицы Республики Казахстан. Постановление Правительства Республики Казахстан от 16 марта 2018 года № 131. русс. Численность населения Республики Казахстан по полу в разрезе областей, городов, районов, районных центров и поселков на начало 2020 года. Комитет по статистике Министерства национальной экономики Республики Казахстан. https://stat.gov.kz/api/getFile/?docId=ESTAT354434. [перевірено 2021-02-07]. русс. Референции